
Sak S 49-03 Godkjenning av PhD-program ved Universitetet i Tromsø. 

Med utgangspunkt i forskrift for graden PhD vedtatt av styret ved Universitetet i Tromsø 19. juni 2003, og i endringer vedtatt 18. september 2003, har fakultetene/Norges fiskerihøgskole utarbeidet forslag til PhD-program. 

De innkomne forslagene er bearbeidet av administrasjonen slik at de nå er satt opp –  paragraf for paragraf – på samme måte som PhD-forskriften. Dette oppsettet er valgt dels ut fra et ønske om å gjøre PhD-programmene ved de ulike fakultetene sammenlignbare, og dels ut fra et ønske om å sikre at UiTø framstår med en enhetlig profil. Fakultetenes behov for å individualisere sine program er imidlertid forsøkt ivaretatt ved at de i stor grad har fått anledning til å justere teksten i de enkelte paragrafene, men innenfor rammene gitt av forskriften. I de vedlagte PhD-programmene er disse justeringene, som har form av endringer i eller tillegg til forskriftens paragrafer, synliggjort ved at den angjeldende teksten er satt i kursiv. 

I noen tilfeller har imidlertid fakultetene uttrykt ønske om å ta inn element i sine program som etter Universitets​direktørens oppfatning ikke er forenlige med UiTøs forskrift for graden PhD, eller som bryter med anbefalinger og retningslinjer fra Utdannings- og forskningsdepartementet. Slike problematiske element er av Universitets​direktøren fjernet fra de vedlagte PhD-programforslagene, og er isteden drøftet i den følgende gjennomgangen av PhD-programmenes paragrafer. Gjennom​gangen har form av én tabell for hver enkelt paragraf i forskriften/programmet, med merknader for hvert av fakultetene der det er nødvendig. 

I tillegg til en drøfting av problematiske element, inneholder enkelte av tabellene også opplysninger som enten klargjør element fakultetene har lagt inn i programmenet, eller gir en svært kortfattet oppsummering av sentrale element i programforslaget til det enkelte fakultet (f.eks. § 1).

§ 1. Virkeområde

	Fakultet
	Merknad

	Hum
	Én PhD-grad, 4 studieretninger.

	Jur
	Én PhD-grad.

	Mat-nat
	Én PhD-grad, ingen linjedeling. 

	Med
	Én PhD-grad, 5 studieretninger.

	SV, kultur & samf.
	Én PhD-grad, 9 studieretninger. 

	SV, psykologi
	Én PhD-grad.

	NFH
	Én PhD-grad, med mulighet for instituttene til å opprette studieretninger der det vurderes som hensiktsmessig.


§ 2. Målsetting

Ingen fakultet har kommet med forslag som krever særskilt drøfting. 

§ 3. Ansvar for doktorgradsutdanningen

Ingen fakultet har kommet med forslag som krever særskilt drøfting.

§ 4. Doktorgradsutdanningens innhold

Ingen fakultet har kommet med forslag som krever særskilt drøfting.

§ 5. Opptak

I dialogen Universitetsdirektøren har hatt med fakultetene i forbindelse med utarbeidinga av PhD-programmene har det kommet ulike innspill mht. hvilke krav som skal settes til søkernes faglige kvalifikasjoner. 

Universitetsdirektøren anbefaler for samtlige PhD-program at følgende formulering tas inn i § 5 om opptak: ”Kandidater med dårligere snitt enn B (eller tilsvarende) på fordypningsblokken i bachelorgraden og mastergraden vil vanligvis ikke bli tatt opp.”

	Fakultet
	Merknad

	Hum
	Fakultetet har i utgangspunktet ingen frister for søknad om opptak, men kan innføre dette etter behov.

Med avsnittet ”Søker som ikke har avklart finansiering av prosjektet på søketidspunktet kan bli tatt opp dersom det gjennom søknad, prosjektbeskrivelse og anbefaling fra instituttstyre og veileder godtgjøres at doktorgradsstudiet kan gjennomføres innenfor en tidsramme på maksimalt tre år utover normert tid.” ønsker fakultetet å åpne for at faglig kvalifiserte søkere som har ordnet finansiering gjennom ”uformelle” kanaler (eks. oppsparte midler) skal kunne tas opp. 



	Jur
	Fakultetet har ikke satt frister for søknad om opptak.



	Mat-nat
	Fakultetet har ikke satt frister for søknad om opptak.

Mat-nat ønsket å spesifisere et krav om et karaktersnitt på minst C (eller tilsvarende) på fordypningsblokken i bachelorgraden og mastergraden for opptak. 

Universitets​direktøren foreslår som nevnt i innledningen til diskusjon av § 5 at det presiseres at kandidater med dårligere snitt enn B (eller tilsvarende) på fordypningsblokken i bachelorgraden og mastergraden vanligvis ikke vil bli tatt opp.

Fakultetet har også i sitt forslag sagt at det som en del av søknaden om opptak skal inngås en avtale mellom doktorgrads​kandidat, veileder(e) og det institutt og fakultet kandidaten skal knyttes til, samt eventuell ekstern institusjon, og at avtalen skal angi partenes rettigheter og plikter. 

Universitetsdirektøren ser det som naturlig å skille mellom en søknad om opptak og en avtale som skal regulere PhD-studentens arbeidsforhold etter opptak. Forslaget om at avtalen skal være en del av søknaden om opptak er derfor tatt ut. 

	Med
	Fakultetet har ikke satt frister for søknad om opptak.



	SV, kultur & samf.
	Fakultetet har satt frist for søknad om opptak til 01. april og 01. oktober, men presiserer at søknader i forbindelse med tilsetting som stipendiat (både universitetsstipendiat og eksternt finansierte stipendiater) behandles fortløpende. 

Fakultetet foreslo i sitt program å sette et krav om ”mastergrad av 120 studiepoeng eller tilsvarende”. 

Universitetsdirektøren foreslår å endre dette til”femårig mastergrad eller tilsvarende”, m.a.o. samme ordlyd som de andre sammenlignbare PhD-programmene.

	SV, psykologi
	Fakultetet har ikke satt frister for søknad om opptak.



	NFH
	NFH har ikke satt frister for søknad om opptak.

NFH foreslo at det som en del av søknaden om opptak skulle inngås en avtale mellom doktorgrads​kandidat, veileder(e) og det institutt kandidaten skal knyttes til, samt eventuell ekstern institusjon, og at avtalen skulle angi partenes rettigheter og plikter. 

Universitetsdirektøren ser det her - på samme måte som for Mat-nat – som naturlig å skille mellom en søknad om opptak og en avtale som skal regulere PhD-studentens arbeidsforhold etter opptak. Forslaget om at avtalen skal være en del av søknaden om opptak er derfor tatt ut.


§ 6. Avtale 

	Fakultet
	Merknad

	Hum
	

	Jur
	

	Mat-nat
	

	Med
	

	SV, kultur & samf.
	I fakultetets forslag het det opprinnelig at ”avtalen skal undertegnes umiddelbart etter at opptaket er godkjent og fortrinnsvis før studiet påbegynnes.” 

Universitetsdirektøren foreslår å fjerne kravet om at avtalen skal undertegnes umiddelbart etter godkjent opptak er tatt ut ettersom det ikke er i overens​stemmelse med Utdannings- og forsknings​departementets retnings​linjer for tilsetting i stilling som stipendiat ved universitet og høgskoler, hvor det bl.a. heter at ”Endelig plan for forskerutdanning skal være godkjent og avtalefestet seinest tre måneder etter tiltredelse. 

	SV, psykologi
	I fakultetets forslag het det opprinnelig at ”avtalen skal undertegnes umiddelbart etter at opptaket er godkjent og fortrinnsvis før studiet påbegynnes.” 

Universitetsdirektøren foreslår også her å fjerne kravet om at avtalen skal undertegnes umiddelbart etter godkjent opptak er tatt ut ettersom det ikke er i overens​stemmelse med Utdannings- og forsknings​departementets retnings​linjer for tilsetting i stilling som stipendiat ved universitet og høgskoler, hvor det bl.a. heter at ”Endelig plan for forskerutdanning skal være godkjent og avtalefestet seinest tre måneder etter tiltredelse.

	NFH
	


§ 7. Doktorgradsprogrammet

I forskriften heter det om doktorgradsprogrammet at ”Institusjonen, ved fakultetet/Norges fiskerihøgskole, skal gi alle doktorgradsstudenter tilbud om opplæring på høyt vitenskapelig nivå.”

Universitetsdirektøren anbefaler for samtlige PhD-program at følgende formulering tas inn i § 7 om doktorgradsprogrammet for å presisere hvilket nivå forskerutdanninga skal ligge på: ”Kurs som skal inngå i opplæringsdelen skal fortrinnsvis være på 8000-nivå.”

	Fakultet
	Merknad

	Hum
	

	Jur
	I fakultetets forslag het det opprinnelig eksplisitt at arbeidet med avhandlinga skulle tilsvare 5 semester/150 studiepoeng. 

Universitetsdirektøren vurderer det slik at ei slik tallfesting er unødvendig all den tid det i PhD-forskriften er presisert at forsker​utdanninga skal ta 3 år, og at opplæringsdelen skal være på minst 30 studiepoeng. Tall​festingen av avhandlingsarbeidet til 150 studiepoeng er derfor tatt ut. 

	Mat-nat
	I sitt forslag hadde fakultetet et krav om at opplæringsdelen skulle være godkjent senest 3 måneder før disputasen. 

Universitetsdirektøren viser til  PhD-forskriften, hvor det heter at ”Opp​læringsdelen skal være gjennomført og godkjent før avhandlingen innleveres.”  Isteden for å koble en frist for god​kjenning av opplæringsdelen til en dato (som ikke nødvendigvis er endelig fastlagt på innleveringstidspunktet), foreslår Universitets​direktøren at formuleringen fra den overordnede forskriften beholdes, og at kravet formuleres slik: ”Opplæringsdelen skal være gjennom​ført og godkjent før avhandlingen innleveres.” 

Fakultetet hadde også tatt med i sitt PhD-program et krav om at emnene/kursene i opplærings​delen skulle være avanserte emner, og at introduksjonsemner på 1000- og 2000-nivå ikke skulle kunne inngå i opplæringsdelen. 

Universitetsdirektøren foreslår å fjerne presiseringa av at emner på 1000- og 2000-nivå ikke skal kunne inngå i opplæringsdelen, da slike kurs ikke kan sies å være avanserte, og dermed er utelukket fra PhD-programmet i følge forskriften. For å sikre et faglig høyt nivå på PhD-utdanninga anbefaler Universitetsdirektøren som nevnt at det i PhD-programmene gjøres klart at kurs som skal inngå i opplæringsdelen fortrinnsvis skal være på 8000-nivå. 

	Med
	

	SV, kultur & samf.
	

	SV, psykologi
	

	NFH
	I sitt forslag hadde NFH et krav om at opplæringsdelen skulle være godkjent senest 3 måneder før disputasen.

Universitetsdirektøren viser til  PhD-forskriften, hvor det heter at ”Opp​læringsdelen skal være gjennomført og godkjent før avhandlingen innleveres.”  Isteden for å koble en frist for god​kjenning av opplæringsdelen til en dato (som ikke nødvendigvis er endelig fastlagt på innleveringstidspunktet), foreslår Universitets​direktøren at formuleringen fra den overordnede forskriften beholdes, og at kravet formuleres slik: ”Opplæringsdelen skal være gjennom​ført og godkjent før avhandlingen innleveres.” 

NFH hadde også tatt med i programmet et krav om at emnene/kursene i opplærings​delen skulle være avanserte emner, og at introduksjonsemner på 1000- og 2000-nivå ikke skulle kunne inngå i opplæringsdelen. 

Universitetsdirektøren foreslår også for NFH å fjerne presiseringa av at emner på 1000- og 2000-nivå ikke skal kunne inngå i opp​læringsdelen, da slike kurs ikke kan sies å være avanserte, og dermed er utelukket fra PhD-programmet i følge forskriften. For å sikre et faglig høyt nivå på PhD-utdanninga anbefaler Universitetsdirektøren som nevnt at det i PhD-programmene gjøres klart at kurs som skal inngå i opplæringsdelen fortrinnsvis skal være på 8000-nivå.


§ 8. Tilknytning til forskermiljø

Ingen fakultet har kommet med forslag som krever særskilt drøfting. 

§ 9. Avhandlingen

	Fakultet
	Merknad

	Hum
	Fakultetet tillater avhandling på finsk eller samisk uten at det må søkes særskilt om dette. 

	Jur
	Fakultetet har inkludert en henvisning til vedtak i fakultetsstyret 18.06.97. Dette vedtaket gir retningslinjer for omfanget av dr.gradsavhandlinger innen fagområdet jus. 

	Mat-nat
	I PhD-forskriften heter det at ” Avhandlingen skal være skrevet på norsk, svensk, dansk, engelsk, tysk eller fransk.” Mat-nat ønsker å presisere at avhandlingen fortrinnsvis skal skrives på engelsk.

I sitt forslag hadde fakultetet tatt med et avsnitt om at ”Avhandlingen skal være offentlig tilgjengelig i sin helhet. Tildeling av doktorgraden kan kun skje på bakgrunn av materiale som er tilgjengelig i avhandlingen.”  

Universitetsdirektøren foreslår å ta ut dette avsnittet da disse hensynene er ivaretatt gjennom forskriftens § 9 hvor det bl.a. heter: ”Det kan ikke legges restriksjoner på offentliggjøring og publisering av en doktorgradsavhandling, med unntak for en på forhånd avtalt utsettelse av datoen for offentliggjøring/publisering.”

	Med
	

	SV, kultur & samf.
	

	SV, psykologi
	

	NFH
	I sitt forslag hadde NFH tatt med en formulering om at ”Det er en forutsetning for å få avhandlingen bedømt at viktige deler av avhandlingen kan publiseres.” 

Universitetsdirektøren er av den oppfatning at dette kravet er dekket gjennom forskriftens § 9 hvor det bl.a. heter ”Avhandlingen skal […] ligge på et nivå som tilsier at den vil kunne publiseres som en del av fagets vitenskapelige litteratur.”, og NHFs formulering foreslås derfor fjernet.


§ 10. Veiledning

	Fakultet
	Merknad

	Hum
	Fakultetet hadde i sitt forslag et avsnitt som omhandlet veileders plikter. 

Universitetsdirektøren foreslår at dette elementet tas ut, og at det heller inkluderes i avtalen som skal underskrives av involverte parter. 

	Jur
	Fakultetet har uttrykt et sterkt ønske om å beholde muligheten til å fravike kravet om intern veileder i tilfeller der PhD-student har veileder ved UiO eller UiB. 

Universitetsdirektøren anbefaler at kravet om intern veileder gjøres gjeldende også for Jur-fak. Det anses som viktig å gi samtlige PhD-studenter en faglig kontaktperson ved UiTø – også i tilfeller hvor hovedveileder er ekstern.

Fakultetet hadde i sitt forslag et avsnitt som omhandlet veileders plikter. 

Universitetsdirektøren foreslår at dette elementet tas ut, og at det heller inkluderes i avtalen som skal underskrives av involverte parter.  

	Mat-nat
	Fakultetet hadde i sitt forslag et avsnitt som omhandlet veileders plikter. 

Universitetsdirektøren foreslår at dette elementet tas ut, og at det heller inkluderes i avtalen som skal underskrives av involverte parter.

	Med
	

	SV, kultur & samf.
	

	SV, psykologi
	

	NFH
	Fakultetet hadde i sitt forslag et avsnitt som omhandlet veileders plikter. 

Universitetsdirektøren foreslår at dette elementet tas ut, og at det heller inkluderes i avtalen som skal underskrives av involverte parter.


§ 11. Kvalitetssikring og rapportering

	Fakultet
	Merknad

	Hum
	

	Jur
	Fakultetet ønsket å ta inn en formulering om at studenten skulle rapportere skriftlig om framdriften i prosjektet, og at dette skulle skje sammen med veileder(e). 

Universitetsdirektørens vurdering er som følger: I forskriften heter det eksplisitt at kvalitets​sikrings​systemet skal omfatte årlig og separat rapportering fra doktor​gradsstudent og veileder. Universitets​direktøren ser separat rapportering fra student og veileder som et svært viktig element i kvalitetssikringssystemet, og fakultetets forslag er derfor tatt ut. 

	Mat-nat
	Fakultetet ønsket å ta inn en formulering om at studenten skulle rapportere skriftlig om framdriften i prosjektet, og at dette skulle skje sammen med veileder(e).

Universitetsdirektørens vurdering er som følger: I forskriften heter det eksplisitt at kvalitets​sikrings​systemet skal omfatte årlig og separat rapportering fra doktor​gradsstudent og veileder. Universitets​direktøren ser separat rapportering fra student og veileder som et svært viktig element i kvalitetssikringssystemet, og fakultetets forslag er derfor tatt ut..

	Med
	

	SV, kultur & samf.
	

	SV, psykologi
	

	NFH
	Fakultetet ønsket å ta inn en formulering om at studenten skulle rapportere skriftlig om framdriften i prosjektet, og at dette skulle skje sammen med veileder(e). I forskriften heter det eksplisitt at kvalitets​sikrings​systemet skal omfatte årlig og separat rapportering fra doktor​gradsstudent og veileder. Universitetsdirektøren ser separat rapportering fra student og veileder som et svært viktig element i kvalitetssikringssystemet, og fakultetets forslag er derfor tatt ut.


§ 12. Terminering av avtale

Ingen fakultet har kommet med forslag som krever særskilt drøfting. 

§ 13. Bedømmelse

Ingen fakultet har kommet med forslag som krever særskilt drøfting. 

§ 14. Innlevering

	Fakultet
	Merknad

	Hum
	

	Jur
	

	Mat-nat
	Fakultetet hadde i sitt forslag et krav om at søknad om å få avhandlingen bedømt skulle leveres 4 mnd. før planlagt disputas. Mat-nat og NFH var de eneste fakultetene som hadde satt en slik frist. I PhD-forskriften heter det i § 16 bl.a. at bedømmelseskomitéen skal legge fram sin innstilling innen 3 mnd. etter at den har mottatt avhandlingen. I praksis vil det derfor med stor sannsynlighet gå ca. 4 mnd. fra innlevering til disputas kan avholdes. For å få en mest mulig ensartet utforming av PhD-programmene, foreslår Universitets​direktøren å fjerne dette punktet fra Mat-nats program. 



	Med
	

	SV, kultur & samf.
	

	SV, psykologi
	

	NFH
	Som hos Mat-nat var det i NFHs program presisert at søknad om å få avhandlingen bedømt skulle leveres 4 mnd. før planlagt disputas. Universitetsdirektøren foreslår at denne fristen tas ut også fra NFHs program.




§ 15. Oppnevning av bedømmelseskomité

Ingen fakultet har kommet med forslag som krever særskilt drøfting. 

§ 16. Komitéens arbeid

	Fakultet
	Merknad

	Hum
	

	Jur
	

	Mat-nat
	Med henvisning til anbefaling fra nasjonalt forskerutdanningsutvalg for matematisk-naturvitenskapelige fag (vedlagt forslaget til PhD-program fra Mat-nat) ønsket fakultetet å få inn følgende punkt i sitt program: ”Dersom bedømmelseskomiteen finner at avhandlingen kan forsvares, men at det må gjøres større endringer, får doktoranden en frist på inntil 1 år med å innarbeide disse endringene i den endelige avhandlingen. En slik krav om revisjon betyr ikke at avhandlingen er refusert, men at komiteen senere må vurdere den reviderte av​handlingen for å avgjøre om den er verdig til å forsvares for graden PhD.”

Universitetsdirektørens vurdering er som følger: I forskriftens § 16 heter det at fakultetet kan tillate omarbeiding av avhandlingen dersom bedømmelseskomitéen tillater dette, men at det normalt ikke skal gis en frist ut over 6 måneder for dette. En forlengelse av fristen fra 6 til 12 måneder må sies å være betydelig. Etter Universitets​direktørens oppfatning kan en så lang frist vanskelig la seg forene med ønsket om en rask gjennomføring av doktorgradsstudiet. Universitetsdirektøren foreslår derfor at fakultetets frist for å innarbeide endringer i avhandlingen endres fra 1 år til 6 måneder. 



	Med
	

	SV, kultur & samf.
	

	SV, psykologi
	

	NFH
	NFH ønsket å inkludere følgende punkt i sitt PhD-program: 

”Dersom bedømmelseskomiteen finner at avhandlingen kan forsvares, men at det må gjøres større endringer, får doktoranden en frist på inntil 1 år med å innarbeide disse endringene i den endelige avhandlingen. En slik krav om revisjon betyr ikke at avhandlingen er refusert, men at komiteen senere må vurdere den reviderte avhandlingen for å avgjøre om den er verdig til å forsvares for graden PhD.”

Universitetsdirektørens vurdering er som følger: I forskriftens § 16 heter det at fakultetet kan tillate omarbeiding av avhandlingen dersom bedømmelseskomitéen tillater dette, men at det normalt ikke skal gis en frist ut over 6 måneder for dette. En forlengelse av fristen fra 6 til 12 måneder må sies å være betydelig. Etter Universitetsdirektørens oppfatning kan en så lang frist vanskelig la seg forene med ønsket om en rask gjennomføring av doktorgradsstudiet. Universitetsdirektøren foreslår derfor at NFHs frist for å innarbeide endringer i avhandlingen endres fra 1 år til 6 måneder.


§ 17. Komitéens innstilling og behandling av innstillingen

	Fakultet
	Merknad

	Hum
	

	Jur
	I sitt forslag hadde fakultetet med en formulering som åpnet for at det kunne oppnevnes ny bedømmelseskomité dersom det er dissens. 

Universitetsdirektørens vurdering er som følger: Dette går ut over hva forskriften tillater. Der heter det nemlig at ”Dersom det foreligger dissens i komiteen, kan fakultetet/Norges fiskerihøgskole uten ytterligere bedømmelse fatte vedtak i saken, søke nærmere avklaring fra bedømmelseskomiteen, eller oppnevne to nye sakkyndige, som avgir individuelle uttalelser om avhandlingen.” Forskriften ved UiTø er på dette punktet i tråd med anbefalingen fra Universitets- og høgskolerådet, og Universitets​direktøren foreslår derfor at fakultetets ønske om at det åpnes for å oppnevne ny komité ved dissens tas ut. 

	Mat-nat
	

	Med
	I sitt forslag hadde fakultetet med en formulering som åpnet for at det kunne oppnevnes ny bedømmelseskomité dersom det er dissens. 

Universitetsdirektørens vurdering er som følger: Som for Jur-fak foreslår Universitetsdirektøren at dette punktet tas ut.

	SV, kultur & samf.
	I sitt forslag hadde fakultetet med en formulering som åpnet for at det kunne oppnevnes ny bedømmelseskomité dersom det er dissens. 

Universitetsdirektørens vurdering er som følger: Som for Jur-fak foreslår Universitetsdirektøren at dette punktet tas ut.

Fakultetet presiserer at disputasen normalt skal avholdes innen seks måneder etter at avhandlingen er innlevert til bedømmelse.

	SV, psykologi
	

	NFH
	


§ 18. Prøveforelesning  

	Fakultet
	Merknad

	Hum
	Krever to prøveforelesninger, én over oppgitt og én over selvvalgt emne.

	Jur
	Krever to prøveforelesninger, én over oppgitt og én over selvvalgt emne.

	Mat-nat
	Krever én prøveforelesning over oppgitt emne.

Fakultetet ønsket i sitt forslag å åpne for at prøveforelesningen kunne godkjennes av en komité nedsatt av PhD-programstyret ved fakultetet, og ikke nødvendigvis av den ordinære bedømmelses​komitéen. 

Universitetsdirektørens foreslår at man legger seg på ei enhetlig linje i dette spørsmålet, og at det dermed presiseres også i PhD-programmet fra Mat-nat at prøveforelesningen skal vurderes av den ordinære bedømmelseskomitéen. 



	Med
	Krever én prøveforelesning over oppgitt emne.

	SV, kultur & samf.
	Krever én prøveforelesning over oppgitt emne.

	SV, psykologi
	Krever én prøveforelesning over oppgitt emne.

	NFH
	Krever én prøveforelesning over oppgitt emne.


§ 19. Forsvar av avhandlingen

	Fakultet
	Merknad

	Hum
	Hovedregelen i forskriften er at doktoranden gjør rede for hensikten med og resultatet av den vitenskapelige undersøkelsen. Det åpnes imidlertid for en annen arbeidsfordeling, og dette har Hum-fak benyttet seg av. I sitt program fastsetter fakultetet at første ordinære opponent skal gi denne redegjørelsen. 

	Jur
	

	Mat-nat
	

	Med
	

	SV, kultur & samf.
	Hovedregelen i forskriften er at doktoranden gjør rede for hensikten med og resultatet av den vitenskapelige undersøkelsen. Det åpnes imidlertid for en annen arbeidsfordeling, og dette har SV-fak benyttet seg av. I sitt PhD-program i kultur- og samfunnsfag fastsetter fakultetet at første ordinære opponent skal gi denne redegjørelsen.

	SV, psykologi
	

	NFH
	


§ 20. Kreering og diplom/vitnemål

Ingen fakultet har kommet med forslag som krever særskilt drøfting. 

§ 21.  Klage

Ingen fakultet har kommet med forslag som krever særskilt drøfting. 

***

Det matematisk-naturvitenskapelige fakultet og Norges fiskerihøgskole presiserte i sine forslag til PhD-program at de også administrerer dr. philos.-graden. Dette er ikke spesielt for Mat-nat og NFH, men gjelder samtlige fakultet. Ettersom de foreliggende programmene tar for seg graden PhD ser Universitetsdirektøren det som lite hensiktsmessig å trekke fram dr. philos.-graden her. Det aktuelle avsnittet i programforslagene fra Mat-nat og NFH er derfor ikke tatt med. 

***

SV-fak skriver i sitt oversendelsesbrev: "SV-fakultetet registrerer at "Forskrift for graden PhD ved Universitetet i Tromsø" ikke åpner for muligheten til å bli tatt opp til et PhD-program etter ett år på et mastergradsprogram, slik evalueringen av norsk forskerutdanning (2002) foreslo. SV-fakultetet beklager at det ikke er åpnet for dette og ønsker at muligheten for en slik organisering blir vurdert på nytt."

I brev av 06. oktober 2003 fra Utdannings- og forskningsdepartementet (DL 200305506-1) (dvs. etter at forskriften for graden PhD var vedtatt av Universitetsstyret) heter det bl.a.: "Norsk forskerutdanning har vært evaluert av at internasjonalt ekspertpanel i regi av Norges forskningsråd (mars 2002). Et hovedforslag i evalueringsrapporten er å øke normert studietid for graden PhD fra tre til fire år ved å ta opp studenter etter det første året i masterstudiet. Forslaget fikk lite støtte i høringen av rapporten, og departementet kommer ikke til å fastsette den såkalte 3+1+4-modellen som hovedmodell for forskerutdanningen ("3+1+4" står for tre år til bachelorgraden + ett år til mastergraden + 4 år til doktorgraden). Departementet vil heller ikke endre normert studietid, og graden PhD skal fortsatt ha et omfang av tre årsverk. Departementet mener likevel at et utdanningsløp hvor det siste året i masterstudiet også er begynnelsen på forskerutdanningen, kan være et nyttig supplement for enkelte studenter på noen fagområder. [...] Universitet og høgskoler bør vurdere i hvilken grad de vil bruke en slik ordning og fastsette de rutinene som er nødvendig."

På denne bakgrunn anbefaler Universitetsdirektøren at spørsmålet om opptak til PhD-program etter ett år på et mastergradsprogram ikke tas opp til vurdering i denne omgang, men at man eventuelt tar opp spørsmålet til diskusjon etter at den vedtatte ordningen med utdanning til graden PhD og de nye PhD-programmene har fått gå seg til.

***

Med utgangspunkt i ovenstående diskusjon og beskrivelse, og basert på de vedlagte forslag til PhD-program gir Universitetsdirektøren følgende innstilling til 

vedtak:

Universitetsstyret godkjenner fremlagte PhD-program ved Universitetet i Tromsø. 

Universitetsdirektøren får fullmakt til å fastsette retningslinjer for hvilket nivå kurs som skal inngå i opplæringsdelen skal ligge på.

Tromsø, 31.10.2003

	Arne Benjaminsen
	

	Universitetsdirektør
	Ingvild Broch

	
	Forskningsdirektør


Saksbehandler: Geir Gotaas, fungerende nestleder, Forskningsavdelinga

Vedlegg: 

· Forskrift for graden Philosophiae Doctor (PhD) ved Universitetet i Tromsø, vedtatt av styret ved UiTø 19. juni 2003, og med endringer 18. september 2003

· PhD-program ved Det humanistiske fakultet

· PhD-program ved Det juridiske fakultet

· PhD-program ved Det matematisk-naturvitenskapelige fakultet

· Prosedyre for en peer review. Anbefaling fra Nasjonalt forskerutdanningsutvalg for matematisk-naturvitenskapelige fag

· PhD-program ved Det medisinske fakultet

· PhD-program ved Det samfunnsvitenskapelige fakultet, kultur- og samfunnsfag

· PhD-program ved Det samfunnsvitenskapelige fakultet, psykologi

· PhD-program ved Norges fiskerihøgskole

· Brev fra UFD (DL 200303522-1) "Retningslinjer for tilsetting i utdanningsstillinger"

· Brev fra UFD (DL 200305506-1 ) ”Normert studietid for graden PhD og hovedmodell for norsk forskerutdanning” 

Universitetsdirektøren

Forskningsavdelinga

